Boshlang‘ich nuqtasi - Marketing tushunchasi va uning mohiyati Reja

|
Marketing tushunchasi va uning mohiyati Reja
|
bet | 4/7 | Sana | 13.05.2024 | Hajmi | 51,74 Kb. | | #228383 |
Bog'liq Abdulaziz MarketingBoshlang‘ich nuqtasi
|
Vositalar
|
Bozordagi faoliyatning maqsadlari
|
Haridorlarning, maqsadli guruhlarning ehtiyojlari, afzal ko‘rgan narsalari
|
Marketing sohasidagi tadqiqotlar (marketing-miks)
|
Haridorlar ehtiyojlarini barqaror qondirish evaziga foyda olish
|
2-chizma. Zamonaviy marketing konsepsiyasining chizmasi3
Qo‘yilgan maqsadlarga erishishda firma dastlab o‘zining resurs potensialining bozor imkoniyatlaridan kelib chiqishi kerak, ya’ni ishlab chiqarish, texnologiyalar darajasi, moliya, sotish kabi hal qiluvchi sohalarda o‘zining kuchli va kuchsiz tomonlarini hisobga olishi kerak.
Oxirgi paytlarda marketing yordamida yechiladigan masalalarning murakkablashuvi sharoitida uning baynalmilallashuvi bilan bog‘liq bo‘lgan global marketing haqida tobora ko‘proq gapira boshladilar. Bu jarayon, ayniqsa, transmilliy kompaniyalar uchun xosdir. Ular tomondan bozor alohida segmentlar kabi emas, ko‘proq ehtiyojlarning gomogenizatsiyasi jarayoni va iste’molchilarning mashhur va tanilgan tovar markalarini olishga juda ishtiyoqmandligiga ko‘ra yagona bozor sifatida qaraladi. Shuni ta’kidlash joizki, global marketing asosida innovatsion tovarni ehtiyojlarni qondirishning standartlashgan va iste’molchilarning keng segmentlari uchun qulay va arzon bo‘lgan usuliga aylantirish g‘oyasi yotadi.
Bozorning globallashuvi mamlakatlar va ayrim hududlarning o‘z chegaralaridan tashqarida faoliyat ko‘rsatishga intilishiga aytiladi. Bu haqda savdoning liberallashuvi, investitsion to‘siqlarning olib tashlanishi, erkin tadbirkorlikning paydo bo‘lishi va boshqalar dalolat beradi. Yirik korxonalar doirasida esa globallashuv ichki bozor chegaralaridan chiqish va jahon bozorini o‘zlashtirishga umumiy yondashuvning shakllanishini bildiradi. Bularning hammasi shunday xulosaga olib keladiki, zamonaviy marketing yo‘nalishlari va tendensiyalari korxona darajasida muvaffaqiyatli amalga oshirish uni boshqarish konsepsiyasi sifatida qabul qilish, funksiyalararo koordinatsiyaning rivojlanishi va qarorlarni qabul qilish, korporativ madaniyatni takomillashtirish bo‘yicha funksiyalararo guruhlarning yaratilishini talab qiladi.
Ishonchimiz komilki, marketing kelajagi aynan ana shu konsepsiya bilan bog‘liq. Ba’zi bozorlarda esa u allaqachon ustunlik qilmoqda. Dorilar, o‘yinchoqlar, oziq-ovqat mahsulotlari, sport jihozlari, kompyuterlar va boshqalarni ishlab chiqarishni misol sifatida keltirishimiz mumkin.
Bundan buyon iste’molchilar bozorda uyushgan kuch tarzida namoyon bo‘ladilar. Bu esa tovar ishlab chiqaruvchilar faoliyatida ancha qiyinchiliklarga olib keladi. Konsyumerizm, qisqacha qilib aytganda, iste’molchilarning o‘z huquqlarini himoya qilishi yo‘lidagi harakati deb tushuntiriladi. Bunda iste’molchilarning harakati iqtisodiy evolyutsiyaning mahsuli sifatida, ishlab chiqaruvchilar iqtisodiyotidan iste’molchilar iqtisodiyotiga, sotuvchilar bozoridan haridorlar bozoriga o‘tish sifatida qaraladi. Konsyumerizm marketing konsepsiyasiga ishonchsizlik bildirmaydi, balki uning amaliyotda real tadbiq etilishini talab qiladi.
Tabiiy resurslarning cheklanganligani anglab olish va iste’mol va marketingning atrof-muhitga ta’siridan tashvishlanishni ifodalovchi environmentalistik harakat rivojlanib bormoqda. Shu bilan birga ekologik muammolarga e’tibor kuchaymoqda. Ekologiya firma tashqi muhitining omili sifatida qaralmoqda. «Yashil marketing» harakati rivojlanmoqda, bu esa ekologik jihatdan toza bo‘lgan mahsulotni ishlab chiqarishni kengaytirishga ko‘maklashadi.
|
| |